01/07/2009 | Administración LocalMunicipal
Santiago de Compostela
Bases reguladoras de axudas á realización de actividades de promoción e dinamización comercial 2009

Establécense as bases reguladoras da concesión de subvencións, en réxime de concorrencia competitiva, pola Concellaría de Promoción Económica, Emprego e Comercio do Concello de Santiago para a realización de actividades de promoción e dinamización comercial no Concello de Santiago de Compostela. Poderán resultar beneficiarios das axudas previstas nesta convocatoria as asociacións de comerciantes, sen fins de lucro, ou ben calquera outra entidade representativa de pequenas e medianas empresas comerciais, sen fins de lucro, que reúnan os seguintes requisitos: • Estar legalmente constituidas. • Ter a súa sede social e ámbito de actuación no Concello de Santiago de Compostela. • Non estar integradas por empresas comerciais que operen en mercados municipais suxeitos a concesión administrativa. Considéranse actuacións subvencionables, sempre que sexan realizadas e efectivamente pagadas entre o 1 de xaneiro de 2009 e a data límite de xustificación establecida na base 9° da presente convocatoria, as actuacións de promoción e dinamización comercial cuxo ámbito de actuación ou repercusión sexa o municipio de Santiago de Compostela, tales como: - Actuacións de fidelización de clientela - Actividades destinadas a potenciar as distintas tempadas comerciais do ano. - Implantación ou mantemento de servizos de apoio ao comercio retallista. - Actuacións de dinamización comercial en rúa. - Aquelas outras actuacións de interese e transcendencia cuxo obxectivo sexa a promoción e dinamización do comercio retallista da cidade. Serán subvencionables, para as actuacións indicadas, os custes de persoal e os de administración específicos, sempre e cando estean directamente relacionados coa actividade subvencionada e sexan indispensables para a adecuada preparación e execución da mesma. Neste tipo de custes deberá especificarse a porcentaxe do mesmo que é imputable á/s acción/s subvencionable/s. Non terán a consideración de subvencionables os seguintes conceptos: - Investimentos relativos á adquisición de bens inmobles e/o seu mantemento. O investimento máximo subvencionable será de 30.000 euros por asociación/entidade solicitante. A porcentaxe de subvención poderá acadar ata o 60% do investimento máximo subvencionable. En ningún caso o importe das axudas concedidas ao abeiro desta convocatoria poderá ser de tal contía que, illadamente ou en concorrencia coas concedidas por outras administracións ou entes públicos ou privados, nacionais ou internacionais, supere o custo total da actividade a subvencionar. Os criterios de valoración a ter en conta, relacionados por orde decrecente de importancia, serán os seguintes: A) Incardinación dais actuación/ s nas seguintes áreas: * Formación e capacitación comercial * Promoción da creación de novas iniciativas comerciais * Contribución da acción á creación de espazos de paseo e ocio na cidade. *Actuacións de promoción de melloras para os comercios en activo, especialmente no referente a: - Implantación de sistemas de calidade - Novas lilas de negocio - Atención ao público Ata 5 puntos B) Público ao que vai dirixido:. Establecementos comerciais afectados polo proxecto. Consumidores finais afectados. Valorarase especialmente actividades dirixidas especificamente aos seguintes colectivos: estudantes e turistas. Ata 3 puntos. Deberá acreditarse ou indicarse en todo caso na memoria o número de establecementos e persoas aos que a actividade vaia dirixida. C) Amplitude de impacto comercial nas áreas de influencia do Concello de Santiago de Compostela. Ata 1 punto D) Memoria xustificativa da realización da/s actividade/s subvencionable/s. Valorarase especialmente a amplitude e concreción da memoria presentada de tal xeito que, se ofreza á comisión elementos de xuízo suficientes para a súa valoración, así como a acreditación de haber feito constar á colaboración da Concellaría de Promoción Económica e Comercio do Concello de Santiago de Compostela en todos os soportes e materiais empregados. Ata 1 punto As solicitudes dirixiranse á Concellaría de Promoción Económica, Emprego e Comercio do Concello de Santiago de Compostela e presentaranse no Rexistro Xeral do Concello (Rúa Presidente Salvador Allende, 4 Baixo), nalgún dos seus rexistros auxiliares (rúa de Berlín, 13 e rúa de Frei Rosendo Salvado, 14-16) ou por calquera dos medios previstos no artigo 38.4 da Lei 30/1992 de Réxime xurídico e procedemento administrativo común, xunto coa seguinte documentación, por duplicado, en orixinal ou fotocopia compulsada notarialmente ou polo Secretario do Concello de Santiago ou persoal en quen delegue, polo menos unha delas, agás a memoria que bastará con achegar un único exemplar: - Solicitude cumprimentada en modelo de instancia oficial asinada pola persoa que ostente a representación legal da asociación/ entidade solicitante. - Acta, estatutos de constitución e modificacións posteriores, se é o caso, acreditación da súa inscrición no rexistro correspondente, así como código de identificación fiscal. - Poder suficiente do representante da asociación/entidade solicitante, acompañado do documento nacional de identidade. - Memoria explicativa dais actuacións/s de promoción e dinamización comercial obxecto de subvención, acompañada de orzamento detallado de gastos, agrupados por actuacións a executar. A memoria deberá conter todos os datos que permitan a súa valoración consonte os criterios recollidos na base 5ª. A imposibilidade da valoración pola falta de inclusión dos mesmos implicará o outorgamento de 0 puntos nese criterio. - Declaración asinada polo Secretario co visto e prace do Presidente, de todas as axudas solicitadas ou concedidas para o mesmo fin por calquera outra administración pública, ente público ou privado, nacional ou internacional, ou de ser o caso, unha declaración de que non solicitou nin obtivo outras axudas ou subvencións. - Certificacións da Administración competente de estar ao corrente nos pagos coa Seguridade Social, Facenda (AEAT, e Dirección Xeral de Tributos da Xunta de Galicia) e Concello de Santiago. - Declaración responsable de quen ostente a representación legal da asociación/ entidade de non estar incursos nas prohibicións para obter a condición de beneficiario sinaladas nos apartados 2° e 3° do artigo 10 da Lei 9/2007 de Subvencións de Galicia. Se a instancia fóra presentada a través de medio distinto de calquera dos rexistros municipais do Concello de Santiago deberá remitirse, dentro do prazo límite de presentación de solicitudes, unha copia da instancia, debidamente presentada, ao número de Fax 981 542 492. Se a solicitude non reúne os requisitos previstos no punto anterior, requirirase ao interesado para que no prazo de dez días, subsane a falta ou acompañe os documentos preceptivos, no caso contrario terase por desistido na súa petición, previa resolución nos termos do artigo 42 da Lei 30/92. O prazo de admisión de solicitudes remata o 21 de xullo de 2009. Recibidas as solicitudes, a instrución do procedemento levarase a cabo pola Concellaría de Promoción Económica, Emprego e Comercio. Esta realizará de oficio cantas actuacións estime necesarias para a determinación, coñecemento e comprobación dos datos en virtude dos que se deba formular a proposta de resolución. A avaliación das solicitudes, consonte aos criterios de valoración establecidos na base 5a, realizarase por órgano avaliador constituido ao efecto, integrado por cinco membros, todo eles persoal técnico de distintos departamentos municipais. Á vista do expediente e do informe do órgano avaliador onde se concrete o resultado da avaliación efectuada, a Concellaría de Promoción Económica formulará proposta de resolución que se elevará á Xunta de Goberno Local, órgano competente para resolver o procedemento de concesión. O procedemento resolverase e notificarase a súa resolución no prazo máximo de 3 meses a partir do día seguinte á publicación da presente convocatoria no Boletín Oficial da Provincia de A Coruña. Transcorrido o prazo máximo sen que teña recaído resolución expresa, a solicitude estenderase desestimada por silencio administrativo. A data límite para executar as actuacións que fosen obxecto da axuda e para xustificar o correspondente investimento será o 15 de novembro de 2009. Para iso o beneficiario deberá presentar, por duplicado, a través das formas previstas para a solicitude, a documentación seguinte, en orixinal ou fotocopia compulsada notarialmente ou polo Secretario do Concello de Santiago ou persoal en quen delegue aló menos unha delas, agás a memoria que bastará con achegar un único exemplar: - Memoria explicativa dais actuacións/s de promoción e dinamización comercial realizadas. - Facturas, ou documentos substitutivos nos casos previstos no RD 1496/2003 polo que se aproba o Regulamento polo que se regulan as obrigas de facturación, que acrediten a realización dos investimentos, en relación nominativa, agrupadas por accións realizadas, segundo corresponda. As facturas deberán xuntárselles os documentos acreditativos do seu pagamento ou declaración responsable da solicitante de haberes sido efectivamente pagadas. Aceptaranse como xustificantes as nóminas do persoal colaborador, nos que figuren claramente o nome e apelidos do receptor, o seu DNI e a cantidade percibida. - Certificación do órgano que teña atribuidas as facultades da aplicación dos fondos á finalidade para a cal foron concedidos. - Declaración doutras axudas obtidas para a mesma finalidade, nos mesmos termos indicados para a solicitude inicial de concesión. - Certificación da titularidade de conta bancaria. - Poderanse requirir novos certificados de estar ao corrente nos pagos coa Seguridade Social, Facenda (AEAT, e Dirección Xeral de Tributos da Xunta de Galicia) e Concello de Santiago, no suposto de expiración da validez dos achegados coa solicitude inicial. Se a xustificación fóra presentada a través de medio distinto de calquera dos rexistros municipais do Concello de Santiago deberá remitirse, dentro do prazo límite de presentación de solicitudes, unha copia da instancia, debidamente presentada, ao número de Fax 981 542 492. A xustificación será obxecto de informe e proposta da Concellaría de Promoción Económica e Comercio e elevarase para a súa aprobación pola Xunta de Goberno Local. A axuda minorarase proporcionalmente se o investimento xustificado é inferior ao orzamento que serviu de base para a resolución da súa concesión e sempre que estea garantida a consecución do obxecto. Entenderase cumprida a finalidade da subvención pola realización do seu obxecto nas súas Tiñas principais sempre e cando se houbera realizado o 60% do orzamento inicialmente previsto para cada unha das actuacións subvencionables. Na fase de xustificación, poderán compensarse custes dunha actividade con outra, sempre e cando a desviación non exceda do 20% do orzamento de cada unha das actividades. A concesión das axudas previstas nesta convocatoria estará suxeita á existencia de crédito de 78.000 Euros imputable á partida orzamentaria Comercio Outras transferencias non nominativas 62200 48901 dos orzamentos municipais do ano 2009. - Obriga do reintegro, total ou parcial, da subvención percibida no suposto de incumprimento das condicións establecidas para a súa concesión. - Obriga do beneficiario de facilitar toda a información que lle sexa requirida pola Intervención Xeral da Comunidade Autónoma, el Tribunal de Cuentas e o Consello de Contas no exercicio das súas funcións de fiscalización e control do destino das subvencións. - Obriga de facer constar en todos os soportes e materiais empregados no desenvolvemento das actuacións subvencionables a colaboración do Concello de Santiago de Compostela, preferiblemente con indicación da procedencia da Concellaría de Promoción Económica e Comercio. As resolucións que se diten neste procedemento esgotan a vía administrativa, e contra Blas cabe interpor recurso contencioso-administrativo no prazo de dous meses, ante o órgano competente da xurisdición contencioso-administrativa, e poderá formularse, con carácter potestativo, recurso de reposición, no prazo dun mes, ante o mesmo órgano que ditou a resolución impugnada, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e na Lei 30/1992, do 26 de novembro, de réxime xurídico das administracións públicas e do procedemento administrativo común. Procederá a revogación das subvencións e axudas, así como o reintegro total ou parcial das cantidades percibidas e a exixencia do xuro de demora, nos casos e nos termos previstos nos Título II da Lei 9/2007 de subvencións de Galicia e da Lei 38/2003 Xeral de Subvencións e normativa de desenvolvemento. As presentes bases entrarán en vigor o día seguinte a súa publicación no Boletín Oficial da Provincia de A Coruña. En todo o no disposto nas presentes bases reguladoras resultará de aplicación a Lei 9/2007 de Subvencións de Galicia, Lei 38/2003 Xeral de Subvencións e demais normativa de desenvolvemento. Santiago de Compostela, 23 de xuño de 2009 Asdo. Xosé Manuel Iglesias Iglesias Concelleiro de Promoción Económica, Emprego, Comercio e Turismo